Ausztriába költözik a Porsche
A Porsche átköltözteti a Boxster és a Cayman modellek gyártósorát Finnországból, Ausztriába. A Magna Steyr 2012-tõl kezdheti gyártani az eddig a finnországi Valmet Automotive által összeszerelt két modellt.
A Porsche Grazba költözteti gyártósorát, amelyen eddig a Boxster és a Cayman modelleket szerelték össze. A döntést a cég elnök-helyettese, Holger P. Härter jelentette be, és közleményében elmondta, hogy 1997 óta a finn gyár több mint 200 ezer autót szerelt össze kiemelkedõ minõségben, költözésnek pedig pusztán anyagi okai vannak. A Magna Steyr ugyanis kedvezõbb ajánlatot tett a két típus összeszerelésére, ráadásul nagyobb gyártókapacitással is rendelkezik, így amikor 2011-ben lejár a finn Valmet Automotive-val kötött jelenleg érvényes szerzõdés, nem hosszabbítják azt meg.

A Porsche németországi gyárát nem érinti a költözés, így a motorokat és a különbözõ alkatrészeket elõállító üzem, marad Zuffenhausenben. A Magna-csoport egyébként nem új szereplõ a Porsche életében, ugyanis eddig is készített alkatrészeket autóihoz, így például Ausztriából származnak a kabriók tetõmozgató elemei és néhány karosszériaelem is. Nem a Porsche az egyetlen, amely az osztrák céggel szerelteti össze autóját, ugyanis a Magna Steyr fogja építeni a Mini szabadidõautóját, az Aston Martin Rapide-ot, és a következõ Peugeot 308 RC-Z-t is, így az elkövetkezõ pár év igen mozgalmas lesz a cég életében.
modell Magna Steyr Porsche Hungária Cayman gyártósor Finnország Ausztria